OPDATERING august 2016
Jeg har snart ikke ord mere. Nu har jeg brugt over 50 timer af min fritid på Yousee og deres fejl. Jeg har aldrig haft gæld og været kunde i mange år. Men så flyttede jeg til en anden adresse.. Og ALT gik galt, og Yousee kunne ikke rette op på det. 
Så nu jeg har fundet en anden udbyder 😀
Jeg har adskillige gange talt med Yousee, der har lovet og bekræftet at jeg ikke er kunde længere, mine kundenr. vil blive slettet, og jeg skylder intet, men det sker ikke.. Skal jeg fortsætte med at bruge tid på dette ? Jeg kan nævne at Yousee lukkede for mit bredbånd, kunne ikke åbne for det igen, lukkede for stor tv pakke, fortsætter med at sende regninger, lover at sende kreditnotaer som ikke sker. Bliver man kompenseret for al den tid jeg har brugt på Yousee fejl ?
*****************************************************

tidligere:
Jeg er nu uden bredbånd på 8. dag. Det er udelukkende en fejl fra Yousee's side, der har lukket det ved en fejl. 
Desværre kan de ikke åbne det igen... Og INGEN kan eller vil tage ansvar. 
Jeg har talt med Yousee flere gange dagligt siden sidste mandag, og har også fået bekræftelse på en ekspresåbning, der skulle have været sket i tirsdags. 
Det er fuldstændigt skørt, hver gang jeg ringer, så kan de desværre ikke gøre noget, men vil sige det videre eller få nogen til at ringe tilbage... Det sker så aldrig.. Jeg har 4 gange bedt om at en leder ringer mig op, men det tager 5 dage, og det er så heller ikke sket. Hvis jeg ringer til fejlservice er det kun kundeservice, der kan hjælpe. Hvis jeg ringer til kundeservice er det regningsservice, der kan hjælpe, her sidst var det så noget koorninationsgruppe, som er gået for idag. Jeg gir op nu. Jeg har brugt mindst 7 timer de sidste 8 dage på at få Yousee til at rette deres egen fejl. 

Jeg skulle ellers være i træning, for inden de lukkede mit bredbånd så har jeg talt med Yousee over 20 - TYVE gange, fordi næsten alt gik galt, da jeg flyttede for 6 uger siden. Jeg bestilte youmusic skulle flyttes med, og min store tv pakke. Det skete så ikke, det eneste der virkede efter flytningen var bredbånd.... Jeg har opgivet nogensinde at få youmusic til at virke, men nu virker min tv pakke da trods alt. 
Jeg har også forsøgt at maile dem, men som en af medarbejderne sagde til mig i telefonen, var det tit de ikke svarede på mails. 
Vi har hårdt brug for vores bredbånd til studie og job, men vi må vist finde andre løsninger end Yousee.

 (for en god ordens skyld:  jeg skylder ikke og har aldrig skyldt Yousee penge eller lign.)

OPDATERING 
I går lå et brev fra Yousee. Nu har jeg pludselig en helt anden båndbredde, men dog internet. Ja, jeg har fået internet, men nu bliver det helt skørt: der står min tidligere adresse som leveringsadresse, og en båndbredde alt for lille. Men trods alt internet. Ringede så til regningsservice, og der blev jeg så glad. Der fik jeg fat i en leder, der lovede at hjælpe. Og det hele var noget værre kludder, men dem der kunne hjælpe var desværre gået hjem. Men de skulle nok ringe mig op i løbet af idag. Men nej, ingen har ringet. 
Status 1. juni: jeg har internet på min nye adresse, men leveringsadressen er forkert, og båndbredden kun 1/4 del af min normale. Youmusic virker fortsat ikke (ok, det har jeg jo egentligt også opgivet), min boks virker ikke, mit tv virker. 
Men hvorfor ringer Yousee ikke tilbage ? Det er blevet lovet nu omkring mindst 10 gange og de har aldrig ringet tilbage.

OPDATERING torsdag
I dag blev jeg ringet op af en medarbejder jeg talte med sidste fredsg. Hurra. Og hun lovede at i dag kunne teknikerne fixe så mit bredbånd og youmusic kom til at virke i dag....  Ok, det virker så ikke endnu her til aften... Måske en anden dag ? Jeg har dog heldigvis bredbånd med leveringsadresse på gammel adresse, og det virker på ny adresse (med forkert hastighed).

Opdatering tirsdag d7.6
Jeg har talt med 2 medarbejdere fra Yousee, der begge har lovet at hjælpe. Og i dag havde jeg endnu engang fået lovning på at det ville virke.  Men nej, min boks virker ikke, youMusic virker ikke, og forkert båndbredde tilknyttet forkert adresse.... Jeg mangler ord...  et langt, langt mareridt... Tænk hvis jeg fik godtgjort alle de mange timer jeg har spildt. Tror vi nærmer os 40 timer nu....

Opdatering 9.6
Tak for svar . En af dine kollegaer i isupoort er inden over sagen. Desværre er der fortsat ingen løsning ...nu hedder det at I arbejder på højtryk, men der er en teknisk fejl.... Jeg har atter engang bedt om at blive ringet op af en leder....det er så ikke sket. Jeg kan simpelthen ikke forstå at I ikke kan tage ansvar for jeres egne fejl og ringe mig op og jeg i det mindste kan få at vide hvornår I regner med at have løst denne tekniske fejl. Det har varet næsten 2 måneder nu. Det er 3 ud af 4 ting, det ikke er i orden. Jeg kan desværre ikke oplyse mit kundenummer, for jeg har åbenbart mange, (fejloprettet af Yousee) og har så efterspurgt hvilket jeg skal bruge, Men det har I ikke svaret på. Bliver jeg kompenseret alle de timer jeg har brugt på de fejl I har lavet ? Som jeg også har skrevet er det et stort problem at det ikke virker endnu, men får intet svar...men er det en generel teknisk fejl Yousee har, eller kunne man overveje at gøre en særligt indsats overfor en kunde man har lavet fejl, på fejl, på fejl overfor ?

Opdatering 9.6 aften
4 UD AF 4 MULIGE FEJL, her til aften har Yousee så lukket for den store tv pakke, så nu har de 0 rigtige.. Jeg er ikke blevet kontaktet omkring det. Så nu er det forkert bredbånd, forkert tvpakke, boks virker ikke, youmusic virker ikke...